A Bizottság 93/91/EGK irányelve

(1993. október 29.)

a gépjárművek belső berendezéseire (a kezelőszervek, ellenőrző és visszajelző lámpák jelölésére) vonatkozó tagállami jogszabályok közelítéséről szóló 78/316/EGK tanácsi irányelvnek a műszaki fejlődéshez történő hozzáigazításáról

AZ EURÓPAI KÖZÖSSÉGEK BIZOTTSÁGA

tekintettel az Európai Gazdasági Közösséget létrehozó szerződésre,

tekintettel a legutóbb a 92/53/EGK irányelvvel módosított [1] a gépjárművek és pótkocsik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,

tekintettel a gépjárművek belső berendezéseire (a kezelőszervek, ellenőrző és visszajelző lámpák jelölésére) vonatkozó tagállami jogszabályok közelítéséről szóló 1977. december 21-i 78/316/EGK tanácsi irányelvre [3] és különösen annak 4. cikkére,

mivel a 78/316/EGK irányelv az EGK-típusjóváhagyási eljárás egyik külön irányelve, amelyet a 70/156/EGK irányelv hozott létre; mivel, következésképpen, a 70/156/EGK irányelvben a járműrendszerekkel, alkatrészekkel és önálló szerelési egységekkel kapcsolatosan megállapított rendelkezéseket ezen irányelvben is alkalmazni kell;

mivel különösen a 70/156/EGK irányelv 3. cikke (4) bekezdése és 4. cikke (3) bekezdése előírja, hogy minden egyes különálló irányelvhez mellékelni kell az említett irányelv I. mellékletének megfelelő, részletes adatokat tartalmazó adatközlő lapot és a VI. mellékletnek megfelelő típusbizonyítványt, annak érdekében, hogy a típusjóváhagyás elektronikus formában hozzáférhető legyen;

mivel a legutóbb a 91/663/EGK irányelvvel [4] módosított, a gépjárművek és pótkocsijaik világító és fényjelző berendezéseinek felszerelésére vonatkozó tagállami jogszabályok közelítéséről szóló, 1976. július 27-i 76/756/EGK tanácsi irányelvben [5] meghatározzák a világítási távolságszabályozó-működtető berendezésének azonosítására szolgáló jelzést, amely megjelölést fenn kell tartani;

mivel a gyakorlati tapasztalatok azt mutatják, hogy néhány követelményt meg kell változtatni, vagy közelebbről meg kell magyarázni, ez vonatkozik azoknak az új jelzéseknek az alkalmazására, amelyeket immár nemzetközileg elismertek és a Nemzetközi Szabványügyi Szervezet (ISO) szabványosította őket, illetve vonatkozik egyes jelzések törlésére, amelyek már nem használatosak; mivel figyelembe kell venni továbbá az új azonosítási technikát, amely feltehetően széles körben elterjed, és a kezelőszervekre, ellenőrző és visszajelző lámpákra vonatkozó jelzések helyett szavakat vagy rövidítéseket fognak használni; mivel olyan alaposabb ismeretek elérhetővé válásakor, amelyek lehetővé teszik, hogy az új azonosítási technika felhasználásával rajzok készüljenek, egyedi követelményeket kell bevezetni;

mivel ezen irányelv rendelkezései megfelelnek a 70/156/EGK irányelv által létrehozott, az irányelvnek a műszaki fejlődéshez történő hozzáigazításával foglalkozó bizottság véleményének,

ELFOGADTA EZT AZ IRÁNYELVET:

1. cikk

1. A 78/316/EGK irányelv 1. cikke a következőképpen módosul: "…sínhez kötött járművek, mezőgazdasági és erdészeti munkagépek, valamint minden mozgó munkagép…"

2. A 78/316/EGK irányelv mellékleteinek jegyzéke, valamint I., II., III. és IV. melléklete ezen irányelv mellékletének megfelelően módosul.

2. cikk

(1) 1994. április 1-jétől a tagállamok a belső berendezésekre (a kezelőszervekre, ellenőrző és visszajelző lámpákra) történő hivatkozással:

- nem utasíthatják el az EGK-típusjóváhagyás vagy a nemzeti típusjóváhagyás kiadását egy gépjárműtípusra, vagy

- nem tilthatják meg a járművek nyilvántartásba vételét, értékesítését vagy forgalomba helyezését,

ha a belső berendezések (a kezelőszervek, ellenőrző és visszajelző lámpák) megfelelnek az ezen irányelvvel módosított 78/316/EGK irányelv rendelkezéseinek.

(2) 1995. október 1-jétől a tagállamok a belső berendezésekre (a kezelőszervek, ellenőrző és visszajelző lámpákra) történő hivatkozással:

- nem adhatnak EG- típusjóváhagyást valamely gépjárműtípusra,

- elutasíthatják a nemzeti típusjóváhagyás megadását valamely gépjárműtípusra,

- elutasíthatják nyilvántartásba vételét, értékesítését vagy forgalomba helyezését azoknak az új járműveknek, amelyek nem rendelkeznek a 70/156/EGK irányelv szerinti megfelelőségi bizonyítvánnyal,

ha nem felelnek meg az ezen irányelvvel módosított 78/316/EGK irányelv követelményeinek.

3. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1994. március 31-ig megfeleljenek. Erről haladéktalanul tájékoztatják a Bizottságot.

(2) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(3) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

4. cikk

Ennek az irányelvnek a tagállamok a címzettjei.

Kelt Brüsszelben, 1993. október 29-én.

a Bizottság részéről

Martin Bangemann

alelnök

[1] HL L 225., 1992.8.10., 1. o.

[2] HL L 42., 1970.2.23., 1. o.

[3] HL L 81., 1978.3.28., 3. o.

[4] HL L 366., 1991.12.31., 17. o.

[5] HL L 262., 1976.9.27., 1. o.

--------------------------------------------------

MELLÉKLET

––– A mellékletek jegyzékében:az I–IV. melléklet címe utáni csillagot és a hozzá tartozó lábjegyzetet el kell hagyni;az V. melléklet címe megváltozik és "adatközlő lap" lesz;a jegyzék végére új VI. melléklet kerül "EGK-típusbizonyítvány" címmel.

Az

I. melléklet

a következőképpen módosul:

A 2.1. pontot el kell hagyni.

A 2.2. és 2.3. pont 2.1. és 2.2. pontra változik.

A 2.4.–2.6. pontot el kell hagyni.

A 2.7.–2.9. pont 2.3.–2.5. pontra változik.

Az irányelv a 2.5. pont után a következő új 2.6. ponttal egészül ki:

"2.6. Többfunkciós kijelző

"Többfunkciós kijelző": az a kijelzőberendezés, amely egynél több típusú információ vagy üzenet kijelzésére képes."

A 2.10.–2.20. pontot el kell hagyni.

A 3.1. pont a következőképpen módosul:

"3.1. Egy gépjárműtípusra a 70/156/EGK irányelv 3. cikke (4) bekezdése szerinti EGK-típusjóváhagyási kérelmet a kezelőszervek, ellenőrző és visszajelző lámpák vonatkozásában a jármű gyártójának kell benyújtania."

A 3.2. pont a következőképpen módosul:

"3.2. Az adatközlő lap mintája az V. mellékletben található."

A 3.2.1. pontot el kell hagyni.

A 4. pont a következőképpen módosul:

"4. EGK-TÍPUSJÓVÁHAGYÁS MEGADÁSA

4.1. Amennyiben teljesülnek a vonatkozó követelmények, a 70/156/EGK irányelv 4. cikke (3) bekezdésének megfelelően kell kiadni az EGK-típusjóváhagyást.

4.2. Az EGK típusbizonyítvány mintája a VI. mellékletben van megadva.

4.3. Minden jóváhagyott gépjárműtípus kap egy, a 70/156/EGK irányelv VII. melléklete szerinti jóváhagyási számot. Ugyanaz a tagállam ugyanazt a számot nem adhatja ki más járműtípusra."

5.1.1. pont: Az első mondat a következőképpen módosul: "Amennyiben a II. fejezetben felsorolt kezelőszerveket, ellenőrző és visszajelző lámpákat beépítik, ezeket jelzéssel kell ellátni."

Az 5.1.2. pont a következőképpen módosul:

"5.1.2. Ha a III. mellékletben felsorolt kezelőszervek, ellenőrző lámpák és kijelzők azonosítására jelzéseket használnak, ezeknek meg kell egyezni az említett mellékletben található jelzésekkel."

Az 5.1.3. pont a következőképpen módosul:

"5.1.3. Az ezen irányelvben felsoroltaktól eltérő kezelőszervek, ellenőrző és visszajelző lámpák megjelölésére a II. és a III. mellékletekben foglalt jelzésektől különböző jelölést lehet használni, amennyiben nem áll fenn annak a veszélye, hogy e jelzéseket összecserélik az e mellékletben ábrázolt jelzésekkel."

Az irányelv az 5.1.4. pont után a következő új ponttal egészül ki:

"5.1.5. A különféle üzenetek kijelzésére többfunkciós kijelzőt lehet használni, ha az megfelel az alábbi követelményeknek:

5.1.5.1. A fék, a távolsági fény és az irányjelző ellenőrző lámpái nem jelenhetnek meg ugyanazon a többfunkciós kijelző berendezésen.

5.1.5.2. A többfunkciós kijelző berendezés ellenőrző és visszajelző lámpáinak minden egyes esetben, amikor fellép az azokat működésbe hozó állapot, egyértelmű információt kell közölniük.

5.1.5.3. Amennyiben két vagy több üzenet egyidejűleg kerül kijelzésre, ezeknek vagy egymás után automatikusan kell megismétlődniük, vagy ezeket úgy kell kijelezni, hogy a gépkocsivezető számára láthatók és felismerhetők legyenek.

5.1.5.4. A III. melléklet színre vonatkozó követelményei nem vonatkoznak a többfunkciós kijelző berendezésen megjelenő ellenőrző és visszajelző lámpákra."

Az 5.2.3. pont a következőképpen módosul:

"5.2.3. A jelzésnek jól láthatóan kell kiemelkednie a háttérből."

Az 5.2.4. pont a következőképpen módosul:

"5.2.4. Az ellenőrző lámpákhoz a II. és a III. mellékletben megadott színeket kell használni."

Az irányelv az 5.2.4. pont után a következő a következő új 5.2.5. ponttal egészül ki:

"5.2.5. Ha egy működtetőberendezés, egy kijelző vagy ellenőrző lámpa kombinálva van, úgy a kombinációhoz közös jelzést lehet használni."

A zárójeles (6) és (7) pont a következőképpen módosul:

"6. A JÓVÁHAGYÁS MÓDOSÍTÁSA

6.1. Az irányelv szerint jóváhagyott típusok módosítására a 70/156/EGK irányelv 5. cikkének rendelkezéseit kell alkalmazni.

7. A GYÁRTÁS MEGFELELŐSÉGE

7.1. A gyártás megfelelőségét biztosító intézkedéseket a 70/156/EGK irányelv 10. cikkében szabályozott eljárásnak megfelelően kell meghozni."

A (8) és a (9) pontot el kell hagyni.

A

II. melléklet

a következőképen változik:

Az (a)–(e) megjegyzést el kell hagyni.

Az irányelv a cím alatt a következő új mondattal egészül ki:

"(A jelzések megfelelnek a 2575. számú nemzetközi ISO-szabványnak, 4. kiadás, 1982. november 15.)"

Az 1–29. ábrán ábrázolt jelzéseket az alábbi 1–23. ábrán ábrázolt jelzések váltják fel: "

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

"

A

III. melléklet

a következőképpen módosul:

A megjegyzéseket el kell hagyni.

Az irányelv cím alatt a következő új mondattal egészül ki:

"(A jelzések megfelelnek a 2575. számú nemzetközi ISO-szabványnak, 4. kiadás, 1982. november 15.)"

Az 1–2. ábrán ábrázolt jelzések helyébe az alábbi 1–11. ábrán ábrázolt jelzések lépnek: "

+++++ TIFF +++++

+++++ TIFF +++++

+++++ TIFF +++++

+++++ TIFF +++++

"

Az

V. mellékletet

el kell hagyni, és az alábbi V. melléklet lép a helyébe. Ezt követően az irányelv az új VI. melléklettel egészül ki.

V. MELLÉKLET

+++++ TIFF +++++

+++++ TIFF +++++

+++++ TIFF +++++

VI. MELLÉKLET

+++++ TIFF +++++

+++++ TIFF +++++

--------------------------------------------------